Datum: 17. 11. 2021

**ZADEVA: *Odgovori na vprašanja***

**ZVEZA: JHL-20/21**

Spoštovani,

v nadaljevanju objavljamo odgovore na vprašanja gospodarskih subjektov za javno naročilo št. **JHL-20/21 Sistem za sejanje stabilata na RCERO Ljubljana,** ki so bila posredovana naročniku preko Portala javnih naročil.

1. **VPRAŠANJE (Datum prejema: 14.11.2021   17:41)**

Spoštovani  
Imam vprašanje povezano s sklopom 2:

Vam lahko ponudim čelni nakladalec z naslednjimi minimalnimi odstopanji od zahtevanih tehničnih karakteristik:  
- z maksimalnim hrupom motorja v kabini do 70 dB (ISO 6396) oz. po veljavnih zahtevah za EU

- z maksimalnim zunanjim hrupom motorja 107 dB, (ISO 6395) oz. po veljavnih zahtevah za EU

- z maksimalno potovalno hitrostjo čelnega nakladalca 38 km/h

- s sprednjo roko takšne dolžine, da omogoča dvižno višino najmanj 4,5 m (merjeno na nožu žlice v

končnem izstresnem položaju), z volumnom nakladalne žlice od 4,0 do 5,0 m3.

Lep pozdrav.

**Odgovor:**

V kolikor ima ponudnik dokazilo, da so meritve izvedene v skladu s predmetnim standardom, se lahko ponudi tudi

- z maksimalnim hrupom motorja v kabini do 70 dB (ISO 6396) oz. po veljavnih zahtevah za EU,

- z maksimalnim zunanjim hrupom motorja 107 dB, (ISO 6395) oz. po veljavnih zahtevah za EU. Ponudnik mora priložiti ustrezno dokazilo.

Maksimalna potovalna hitrost čelnega nakladalca lahko odstopa za ± 5% zahtevane hitrosti 40km/h.

Sprednja roka mora biti takšne dolžine, da omogoča dvižno višino najmanj 5 m (merjeno na nožu žlice v končnem izstresnem položaju), in volumen nakladalne žlice od 4,0 do 5,0 m3. 5m dvižne višine (merjeno na nožu žlice v končnem izstresnem položaju) se zahteva zaradi delovnega procesa čelnega nakladalca.

1. **VPRAŠANJE (Datum prejema: 14.11.2021   17:06)**

Pozdravljeni   
  
Ali vam lahko pri sklopu 2 (dobava čelnega nakladalca) ponudimo stroj z maksimalno hitrostjo 39 km/h?  
  
Hvala in lep pozdrav.

**Odgovor:**

Maksimalna potovalna hitrost čelnega nakladalca lahko odstopa za ± 5% zahtevane hitrosti 40km/h.

1. **VPRAŠANJE (Datum prejema: 14.11.2021   11:47)**

Spoštovani,  
1. V točki 4.3.1 Zavarovanje dobre izvedbe obveznosti - Sklop 1 Naročnik navaja: »finančno zavarovanje za zavarovanje dobre izvedbe obveznosti v višini 10 % (deset odstotkov) od skupne vrednosti pogodbe brez DDV« V prilogi 8/1 v 22. členu Naročnik navaja: »v višini 10 % (deset odstotkov) skupne pogodbene vrednosti z DDV«. Naročnika opozarjamo na neskladnost v RD in mu predlagamo naj uporabi vrednosti brez DDV, saj so garancije namenjene zavarovanju za kvalitetno izvedbo, DDV pa ni del izvedbenih del. Prosimo naročnika za pojasnitev in uskladitev dokumentov.  
  
2. V točki 4.3.1 Zavarovanje dobre izvedbe obveznosti - Sklop 1 Naročnik navaja: »z dobo veljavnosti še najmanj 60 dni po preteku veljavnosti pogodbe.« V prilogi 8/1 v 22. členu Naročnik navaja drugače in sicer: »z dobo veljavnosti še najmanj šestdeset (60) koledarskih dni po podpisu zapisnika o končnem prevzemu pogodbenih del.«, kar je razumljivo. Naročnika opozarjamo na neskladnost v RD ter prosimo Naročnika za pojasnitev oz. uskladitev dokumentov.

3. Naročniku predlagamo, da za sklop 1. definira obveznosti izvajalca glede pridobivanja izjave o skladnosti za napravo, kot celoto. Naročniku predlagamo, da od izvajalca zahteva vso potrebno dokumentacijo za pridobitev izjave o skladnosti, ter pomoč pri samem postopku. Izvajalca storitve (pooblaščeni organ) naroči in izbere naročnik sam. Pridobivanje izjave o skladnosti naj se ne šteje v pogodbeni rok.

4. Naročnik v prilogi 8/1 v poglavju IV. NAČIN OBRAČUNAVANJA IN PLAČILO, 7.člen navaja način obračunavanja in plačilo. Zainteresirani gospodarski subjekt predlaga naročniku, da situiranje projekta prilagodi glede na status opravljenih del oz. dobavljene opreme. Razlogi za to so:

- plačilni pogoji vezani na posamezne dobavitelje opreme, kateri narekujejo predplačilo ob naročilu

in skoraj celotno plačilo pred dobavo,

- stroški izdelave ponudbe,

- stroški bančnih garancij za resnost ponudbe, dobro izvedbo in odpravo napak,

- stroški do podizvajalcev,

- stroški priprave dokumentacije, poskusnega obratovanja.

Naročniku iz navedenih razlogov predlagamo situacije po sledeči shemi:

20% avansno plačilo, ki se amortizira do konca izvedbe projekta

10% vsa potrebna dokumentacija in elaborati pred pričetkom del,

50% dobava ključne posamezne strojne opreme na lokacijo,

20% zaključek strojnih in elektro del po sklopih (transportne linije, bobnasto sito, odsesovanje in

čiščenje zraka),

10% uspešno poskusno obratovanje, šolanje naročnika, predaja PID dokumentacije, navodil za

uporabo,  
10% predaja preostale dokumentacije za celoten tehnološki sklop.

5. Prosimo naročnika, da detajlno definira potek, obseg in trajanje poskusnega obratovanja. Prav tako naročnika pozivamo, da iz pogodbenega roka izvzame poskusno obratovanje.

6. Prosimo naročnika, da objavi potrebno dokumentacijo in priloge za izdelavo ponudbe, predvsem priloge vezane na elektro dela in opremo:

- MCC\_MBO-B po Zbirniku materiala za elektro razdelilnik NSHV 2.1C, (za obstoječi odcep 1Q22, v prilogi),  
- po Zbirniku materiala za elektro razdelilec MCC\_MBO-B (v prilogi),  
- po Zbirniku materiala LOC\_1 (v prilogi),

- načrt in ali popis el. razdelilnika MCC03.3.

7. Naročnik v popisu storitev in dobavljene opreme za bobnasto sito zelo natančno specificira tehnično opremo in s tem omejuje izbiro konkurenčnih proizvajalcev opreme, kar ni skladno z zakonom o javnih naročilih. Naročnika prosimo, da popis opreme prilagodi na način, da bodo definirani ključni parametri za ustrezno obratovanje in omogočena izbira vsaj več, kot enega dobavitelja opreme.

8. Naročniku predlagamo, da skladno s stanjem na tržišču, dobavnimi roki in trenutno COVID krizo v zvezi s produkcijo in dobavo materialov podaljša rok izvedbe za 2 meseca.

9. Prosimo naročnika, da v popisu detajlneje specificira kovinske materiale posameznih elementov prašnega filtra.

10. V točki 2.1.3 Dokumentacija Naročnik navaja: V obseg storitev spada predaja tehnične dokumentacije v obsegu in rokih: 1. Ob predložitvi ponudbe:« kasneje v isti točki navaja še: Vsa zahtevana dokumentacija mora biti predana v originalu in v slovenskem jeziku ter moraj ustrezati zahtevam slovenske zakonodaje. Sprejemljivi bodo samo originalni izvodi in originalne kopije navedenih dokumentov.«. V točki 6.2. Način in navodila za predložitev ponudb je zapisano: »Ponudniki morajo ponudbe predložiti v informacijski sistem e-JN «. Naročnika prosimo naj se izjasni na kakšen način naj se dostavilo dokumenti zahtevani ob predložitvi ponudbe iz točke 2.1.3. podtočka 1. Naročniku predlagamo da razpisno dokumentacijo ustrezno uskladi.

11. Ali je potrebno filter prahu dodatno nadgraditi s sistemom gašenja? V kolikor da, prosimo za specifikacijo.  
  
12. Prosimo naročnika, da za potrebe priprave realne ponudbe predloži oz. objavi celoten projekt za izvedbo, vključujoč načrte v pdf in acad formatu.

13. Prosimo naročnika, da definira dimenzije vrat za dostop do prostora postrojenja čiščenja odpadnega zraka oz. omogoči izvajalcu dostop v prostor z mobilnimi košarami za montažo.  
  
14. V točki 1.4. Jezik in denarna enota Naročnik med drugim navaja: ». predloži uradne prevode sodnega tolmača za slovenski jezik, dokumentov/dokazil, ki so predloženi v tujem jeziku.«. Naročnika pozivamo naj opredeli ali je potrebno prospektnemu materiala predloži uradne prevode sodnega tolmača za slovenski jezik. Naročnika prosimo naj ponudnikom omogoči predajo navadnega prevoda prospektnega materiala.

Lep pozdrav.

**Odgovor:**

1. Naročnik je dne 12. 11. 2021 na Portalu javnih naročil in na spletni strani, kjer je objavljena razpisna dokumentacija, objavil spremembo razpisne dokumentacije, s katero je uskladil besedilo oziroma odpravil neskladnosti. Ponudnike pozivamo, da si ogledajo spremembe razpisne dokumentacije.
2. Naročnik je dne 12. 11. 2021 na Portalu javnih naročil in na spletni strani, kjer je objavljena razpisna dokumentacija, objavil spremembo razpisne dokumentacije, s katero je uskladil besedilo oziroma odpravil neskladnosti. Ponudnike pozivamo, da si ogledajo spremembe razpisne dokumentacije.
3. Izvajalec mora certificiranje skladnosti elaborata eksplozijske ogroženosti in izvedbe urediti pri eni od pooblaščenih institucij. Izvajalec mora pridobiti izjavo o skladnosti za celotno postrojenje, ki je sestavljeno iz posameznih strojev in naprav. Naročnik ne spreminja rokov v razpisni dokumentaciji.
4. Način obračunavanja in plačilni pogoji se ne spremenijo.

Glede na to, da bo proizvodni proces v času montaže opreme moten oziroma bo potrebno prilagajati obratovalne čase proizvodnje je potrebno čas montaže optimizirati in ga prilagajati z potrebami obratovanja proizvodnje. Montaža se začne izvajati, ko so dobavljeni vsi ključni segmenti strojne in elektro opreme na lokacijo, tako da bo izpada obratovalnega čas proizvodnje čim krajši.

1. V skladu z razpisnimi zahtevami za sklop 1 je rok dobave in montaže ter zagona opreme največ 7 (sedem) mesecev od sklenitve pogodbe. Po dobavi, montaži in zagonu sledi poskusno obratovanje, ki traja 20 (dvajset) delovnih dni. Podrobneje je poskusno obratovanje razvidno iz popisa postavke pod številko 680 A60. Izbrani ponudnik bo prisoten v času obratovanja postrojenja, kjer bo preverjena zmogljivost in zanesljivost strojev. Izbrani ponudnik bo moral prikazati tudi način vzdrževanja transportnih trakov in druge dobavljene opreme.
2. Naročnik na spletni strani, kjer je objavljena razpisna dokumentacija, objavlja projektno dokumentacijo za elektro sklop.
3. Izvajalec lahko ponudi bobnasto sito z elektromotornim pogonom, zahtevane kapacitete in karakteristik, ki so navedene v nadaljevanju. Lokacija traku fine frakcije mora biti usmerjena na levo glede na smer osi izmeta grobe frakcije. Pomembna je lokacija vsipa in izmeta, ki v razpoložljivem prostoru na objektu omogoča polnjenje sita s čelnim nakladalnikom, kar pomeni, da je dolžina med sita od začetka lijaka do konca transporterja fine frakcije okvirno 9.000 do 10.500 mm.

Stroj je nameščen na dvoosni prikolici z vlečno rudo-velikost priklopa je 50 mm. Prikolica je opremljena z zavornim sistemom ABS, svetlobno signalizacijo  in ostalo opremo skladno z CPP za hitrosti do 80 km/h. Pnevmatike so na jeklenih platiščih.

Pogon traku je hidravličen. Hitrost traku je nastavljiva v odvisnosti od zmogljivosti sita.

Pogon sejalnega bobna poganja hidro-motor. Čiščenje bobna je izvedeno s pomočjo velike ščetke po celotni dolžini sita in je prav tako hidravlično krmiljena.

Sistem je varovan z avtomatično zaustavitvijo motorja v primeru premajhnega nivoja hidravličnega olja, pregretja hladilne tekočine in padcu tlaka olja v motorju. Prav tako  sistem optično in zvočno opozori, da je prišlo do napake. Iz krmilnega pulta so razvidni podatki o številu vrtljajev motorja, temperatura hladilnega sredstva, število obratovalnih ur, količina goriva itd.

Celoten pogonski sklop je nameščen na vrtljivi konzoli, kar omogoča dostop do motorja iz vseh strani.

Karakteristike:

• zmogljivost do 180 m3/h

• Volumen vsipnega zalogovnika najmanj 4,5 m3.

Sito – boben

• Premer najmanj 2.000 mm

• Dolžina najmanj 4.500 mm

• Po vršina sita najmanj 30 m2

• Odprtine sita 40 mm, okrogle luknje

• Debelina stene bobna najmanj 6 mm

• Število vrtljajev bobna-nastavljiva 0-20 vrt./min.

Transportni trakovi-gumi transporterji:

• Zadnji trak, širina najmanj 1000 mm

• Zadnji trak, dolžina najmanj 5.500 mm

• Zadnji trak, višina iztresanja najmanj 3500 mm

• Hitrost zadnjega traku: več najmanj 1,6 m/s

• Stranski trak, širina najmanj 1000 mm

• Stranski trak, dolžina najmanj 4750 mm

• Stranski trak, višina iztresanja najmanj 3.5000 mm

• Hitrost stranskega traku: najmanj 1,5 m/s

• Ščetka za čiščenje bobna

• Hidravlično zlaganje izmetnih trakov

• Stikala za izklop v sili na zadnjem in stranskem traku.

Prevoz mobilnega sita kot priklopno vozilo skladno z zahtevami veljavnih CP predpisov v Republiki Sloveniji (ob dobavi mora biti izvedena in dostavljena homologacija).

Zaščita zadnjega dela stroja z svetlobno signalizacijo po CPP.

Ob dobavi se dobi set orodja za stroj, navodila za uporabo v slovenskem jeziku, ter katalog rezervnih delov in originalna dokumentacija za motor.

1. Rok za dobavo in montažo ter zagona opreme za Sklop 1 kot tudi rok za dobavo za Sklop 2 se ne podaljša.
2. Nosilna konstrukcija konstrukcijsko jeklo St37 trikrat barvano, zadnji sloj je epoksidni premaz. Vsi deli, ki so v stiku z odsesanim zrakom pa so iz nerjavečega jekla 1.4404.
3. Ponudnik celotno ponudbo predloži preko informacijskega sistema e-JN, vključno z dokumentacijo iz točke 2.1.3. Dokumentacija, podtočka 1. Zahteva po originalnih (tiskanih) izvodih in originalnih kopijah (iz točke 2.1.3. Dokumentacija, podtočka 2) se nanaša na pogodbeno fazo, in sicer predložitev dokumentacije pred podpisom zapisnika o končnem prevzemu pogodbenih del.

Pred pričetkom izvedbe del, pa mora Izvajalec Naročniku dati v pregled in potrditev naslednjo dokumentacijo:

Projekt za izvedbo z:

- vrisano ponujeno opremo, kjer morajo biti vrisana rešitev za vzdrževanje in demontažo pogonskega sklopa tračnih transporterjev, kakor tudi prikaz in rešitev za vzdrževanje vrečastega filtra in detajli za vgradnjo opreme,

- prikaz nosilnih podpornih konstrukcij tračnih transporterjev in cevovodov, kjer bo razvidno, da oprema in podporne konstrukcije ne bodo ovirale obratovanja v primeru, da linija sejanja ne bo obratovala in bo na mestu sita stalo tovorno vozilo,

- prikaz nosilnih konstrukcij tračnih transporterjev z namestitvijo začasnih servisnih podestov za dostop vzdrževalcev in demontažo ključnih vitalnih delov transporterjev in vrečastega filtra,

- prikaz namestitve nosilcev za pritrditev dvigala s katerim se oprema varno spusti na nivo tal,

- prikaz dostopa do ključnih mest za servisiranje z dvižno ploščadjo za potrebe vzdrževanja.

1. Sistem gašenja za vrečasti filter ni predviden.
2. Naročnik je že objavil situacije prerezov postrojenja v elektronski obliki (v pdf. obliki).
3. Svetla širina vrat je 2 900 mm, svetla višina vrat pa je 2100 mm. Izvajalec naj v sklopu projektne rešitve ponujene opreme in prikaza obratovanja in vzdrževanja opreme predvidi rešitev, ki bo omogočala nemoteno montažo in kasnejše vzdrževanje. Naročnik se strinja, z možnostjo izvedbe izreza in dobave novih vrat v prostor, kjer bo nameščen vrečasti filter.
4. Ponudniku ob oddaji ponudbe za prospektni material ni potrebno predložiti uradnih prevodov sodnega tolmača za slovenski jezik. Naročnik si je v skladu s tč. 1.4. razpisne dokumentacije pridržal pravico, da lahko zahteva takšen prevod, v kolikor bo ocenil, da le-tega potrebuje zaradi izvedbe pregleda in/ali ocenjevanja ponudbe.

Točka 1.4. Jezik in denarna enota se spremeni tako, da se na novo glasi:

»Postopek javnega naročanja poteka v slovenskem jeziku. Ponudniki predložijo ponudbo v slovenskem jeziku.

V kolikor ponudnik v ponudbi priloži dokument ponudbe ali del ponudbe v tujem jeziku, si naročnik pridržuje pravico, da od ponudnika zahteva, da se posamezni dokumenti iz ponudbe na stroške ponudnika prevedejo v slovenski jezik, v kolikor je to potrebno zaradi izvedbe pregleda in/ali ocenjevanja ponudbe. Naročnik bo o potrebi po prevodu obvestil ponudnika in mu tudi določil rok, do katerega mora predložiti prevod dokumenta. V primeru, da ponudnik ne bo predložil prevoda v roku, ki ga bo določil naročnik, bo ponudba izločena iz nadaljnjega ocenjevanja.

Naročnik si pridržuje pravico po lastni presoji določiti, ali naj ponudnik predloži prevod dokumenta, pripravljen s strani sodno zapriseženega tolmača za slovenski jezik ali navaden (neoverjen) prevod. Stroške prevoda nosi ponudnik.

Finančni podatki morajo biti podani v evrih, na do dve (2) decimalni mesti natančno.«

1. **VPRAŠANJE (Datum prejema: 12.11.2021   15:49)**

Pozdravljeni!   
  
V zvezi s predmetnim popisom za vrečasti filter, nam prosim pojasnite ali so za filter ali njegove dele kakšne zahteve v zvezi s požarno varnostjo in protieksplozijsko zaščito. Ali je potrebno vgraditi kakšne elemente proti požarne in proti eksplozijske zaščite? Ali za objekt narejena elaborat eksplozijske ogroženosti in študija požarne varnosti?

**Odgovor:**

Pred vstopom v vrečasti filter mora biti nameščena protieksplozijska loputa, za ventilatorjem je predviden senzor prisotnosti prahu. Materiali, ki so v stiku s prahom morajo biti iz nerjavečega jekla kvalitete 1.4404. Razbremenilne lopute in zaščita pred udarom zraka morajo biti iz materiala 1.4404. Za linijo sejanja sta narejena študija požarne varnosti in elaborat eksplozijske ogroženosti.

Lep pozdrav!

**Sektor za javna naročila**